Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 22/13/7712	Svidník, 18.3.2013
EEČ : 2-60-8-2013

U Z N E S E N I E

Trestná vec:	obvinený XXXXX a spol.  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
XXXXX na základe zbrojného preukazu číslo AA 275832 oprávnený na držanie poľovníckej opakovacej pušky značky Rossler, model Titan 6, kalibru 8x57JS, výrobného čísla hlavne 23981, rakúskej výroby, bez toho aby bol členom poľovníckeho združenia s určeným poľovným revírom, po vzájomnej dohode s XXXXX s úmyslom vyskúšať uvedenú poľovnícku pušku na lesnej zveri, z osobného motorového vozidla značky Škoda Felícia evidenčného čísla SK-705 AB, ktoré XXXXX 11.1.2013 okolo 02.55 hod. viedol po štátnej ceste cez poľovné revíry Jasenov Pstriná, XXXXX a Diľ Poľana medzi obcami Driečna a Vladiča okr. Stropkov, XXXXX ručnou baterkou osvetľoval priestor okolo cesty a okrajov lesa pátrajúc po lesnej zveri s tým, že XXXXX uvedenú poľovnícku pušku so zásobníkom a 6 nábojmi kalibru 8x57B JS, naviac vybavenú zameriavacím ďalekohľadom značky Hawke výrobného čísla 2,5-10x56 a led svietidlom značky Fenix TK 15, vo vhodnej chvíli použije, no táto puška nebola použitá, lebo boli zastavení policajnou hliadkou OO PZ v Stropkove, pričom porušili ustanovenia § 24 ods. 3 písm.f/, a § 65 ods. 2 písm. k/ zákona číslo 274/2009 Z.z. o poľovníctve v platnom znení,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
14 mesiacov
2.	XXXXX, dátum narodenia: XXXXX 
14 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ Obvodného oddelenia PZ vo Svidníku  ČVS: ORP-14/SP-SK-2013 z 11.1.2013 bolo začaté trestné stíhanie vo veci pokusu prečinu pytliactva podľa §  14 ods. 1, § 310 ods. 1 Tr. zák. a súčasne bolo pre pokus tohto prečinu spáchaného formou spolupáchateľstva podľa § 20 Tr. zák. vznesené obvinenie XXXXX a XXXXX, ktorí ho mali spáchať tak, ako to je uvedené vo výroku tohto uznesenia.
	Po vykonanom skrátenom vyšetrovaní mi poverený príslušník PZ 13.3.2013 predložil vyšetrovací spis s návrhom, aby na obvinených bola podaná obžaloba. 
	Preskúmaním vyšetrovacieho spisu som zistil, že skrátené vyšetrovanie je vedené pre pokus prečinu, na ktorý zákon ustanovuje trest odňatia slobody, ktorého horná hranica je dva roky. 
	Ďalej som zistil, že obaja obvinení v rámci svojho výsluchu vyhlásili, že spáchali skutok, za ktorý sú stíhaní a prehlásili, že dávajú súhlas na podmienečné zastavenie trestného stíhania. 
	Tiež som zistil, že činom nebola spôsobená žiadna škoda. 
	Napokon som zistil, že obvinený XXXXX v mieste trvalého pobytu sa správa slušne, je nezamestnaný, evidovaný v evidencii uchádzačov o zamestnanie a doposiaľ nebol odsúdený. Obvinený XXXXX v mieste trvalého pobytu požíva dobrú povesť, je nezamestnaný, evidovaný v evidencii uchádzačov o zamestnanie a v posledných desiatich rokoch nebol odsúdený.
	Vzhľadom na to, že boli splnené podmienky na podmienečné zastavenie trestného stíhania podľa § 216 ods. 1 písm.a/, b/, c/Tr. por. rozhodol som tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor